Când Marta Dumbrăvescu, mare admiratoare de peisagii montane și natură, a intrat în Asociația Hanul Drumeților a avut un singur gând: să salveze pădurile ... , copacii și viețuitoarele sălbatice ale naturii. Dar în 1922 la o lucrare de reparațiuni ale traseului montan Take Ionescu făcută de Asociație, tânăra Marta l-a cunoscut pe Emanoil Orbitor, pădurar și salvator montan din masivul Bucegi. Emanoil, ca și Bucegiul, era masiv, avea brațe puternice și o inimă de urs plină de iubire pentru tânăra Marta. Iubirea a crescut în ei an de an până într-o iarnă de Crăciun când Marta a deschis ușa locuinței sale ca să îl întâmpine pe iubitul ei pădurar. Acesta cu pieptul înainte, brav și iscusit s-a prezentat familiei tinerei iubite aducând un brad micuț, proaspăt tăiat de mâna lui, pentru ocazia sărbătorilor de iarnă. Marta a înghețat, iar Emanoil Orbitor a trebuit apoi mulți ani să îi dezghețe inima construind o casă în Sinaia din copaci căzuți la pământ doar din cauze naturale.

Hanul Drumetilor 44/67